Laida Lertxundi

Laida Lertxundi De Prado (Bilbo, 1981eko apirilaren 13a) bizkaitar zinemagile eta unibertsitateko irakaslea da. Kaliforniako San Diego Unibertsitatean aritutakoa, 16 mm-ko lanak egiten ditu Los Angeles inguruan.

 Biografia 
Lertxundi New Yorkeko Bard Collegen lizentziatu zen Arte Ederretan, eta Maya Deren Film Award saria lortu zuen, bertan graduatu zenean. Kaliforniako CalArtsen ere egin zituen ikasketak.

 Erakusketak 
Hainbat erakusketa izan ditu ikusgai nazioartean, tartean Madril, Stockholm, Milan, Seul, Los Angeles eta New Yorken, baita Bilbon eta Donostian ere.

Bestelako arte ekitaldietan ere parte hartu du, horien artean Whitney Museum of American Arten Bienalean, Osloko LIAFen eta Lyongo Arte Garaikideko Bienalean.

 Filmografia hautatua 
 Footnotes to a House of Love (2007)
 My Tears Are Dry (2009)
 Cry When It Happens (2010)
 A Lax Riddle Unit (2011)
 The Room Called Heaven (2012)
 Live to live (2015)
 025 Sunset Red (2016)

 Sariak 

 New Yorkeko Bard Collegen Maya Deren Film Award saria

 2020ko Gure Artea saria. Eusko Jaurlaritzak arte plastikoen eta ikusizko arteen arloan egindako lanaren aitortza gisa emandakoa, sormen-jarduera modalitatean.

 Erreferentziak 

 Kanpo estekak 
 2012 Biennial: Laida Lertxundi
 Elkarrizketa: Filmatzea nagoen lekuan egoteko modu dialektiko bat da Berria, 2022.01.23

Kategoria:Bilbotarrak
Kategoria:Bizkaiko zinema zuzendariak
Kategoria:Emakume zinemagileak
Kategoria:Emakume artistak